Un bărbat de 45 de ani din Pitești, șofer de meserie, a câștigat pe 25 februarie 2024 marele premiu la extragerea Loto 6/49, respectiv peste 7 milioane de euro.
39, 1, 14, 48, 10, 26 au fost numerele care i-au purtat noroc. Biletul a fost jucat la o agenție din Pitești, județul Argeș și a fost completat cu trei variante simple la Loto 6/49, prețul lui fiind de 24,50 lei.
Fericitul câștigător a ales aceleași numere pe care le joacă, spune el, de peste 25 de ani și a aflat că este marele câștigător abia a doua zi.
Marți, 5 februarie 2024, bărbatul s-a prezentat la sediul central al Loteriei Române pentru a-și ridica premiul în valoare de 36.450.832,24 de lei (peste 7,32 milioane de euro).
Bărbatul, care și-a dorit să-și păstreze anonimatul, este din Pitești și are 45 de ani. Lucrează ca șofer și spune că își prețuiește foarte mult familia. "Jucați cu încredere, că norocul nu se știe de unde vă poate aduce fericirea de a câștiga", a transmis bărbatul jucătorilor la loto. .